Myanmarreko Ordu Estandarra

Myanmarreko Ordu Estandarra (MMT ) UTC baino 6,5 ordu aurrerago dagoen ordu-eremua da. 97°30′E longitudearekin kalkulatzen da ordu-eremua. MMT urte osoan erabiltzen da, Myanmarren ez baitago udako ordutegirik. 

 Historia 
Myanmarrek ez zuen ordu estandarrik Birmaniar britainiarraren garaian. Eskualde bakoitzak bere ordu lokala zuen, Myanmarko Egutegi Tradizionalaren arauak jarraituz: egunsentia, eguerdia, ilunabarra eta gauerdia. Eguna 3 orduko zortzi segmentutan banatzen zen, baho (ဗဟို) izenekoak edo, bestela 24 minutuko hirurogei zatitan, nayi (နာရီ). Egutegia milisegundora arte zatitu bazitekeen ere, baho eta nayi ziren banaketa ohikoenak. Nayi bakoitzean gong bat jotzen zen, eta baho bakoitzean danbor bat (စည်) eta kanpaia handi bat (ခေါင်းလောင်း).

MotaOrduaBirmanierazDeskribapena Eguna  1:00    egunsentitik eguerdira 2:00    eguerdia 3:00    eguerditik ilunabarrera 4:00    ilunabarrera Gaua  1:00    ilunabarretik gauerdira 2:00    gauerdia 3:00    gauerditik egunsentira 4:00    egunsentia

 Garai koloniala eta independentzia 
Ordua bateratzeko saiakerak Birmania britainiarrean hasi ziren XIX. mendearen amaieran. 1892an ordu hori GMT+6:24:40 zen, Yangonen behatoki bat ireki zenean. Baliteke, hala ere, lehenago ordu ofizial bat egotea, Yangonetik Pyayera doan trenbidea 1877ko maiatzaren 2an ireki baitzen. 1905eko uztailaren 1ean ordu ofizial berria ezarri zen, Birmaniako Ordu Estandarra (BST) izenekoa, GMT+6:30 hartuta. Herrialde osoan zehar hedatu zen, baina Rangoonek oraindik bere GMT+6:24:40 erabili zuen, gutxienez 1927ra arte. Japoniaren okupazioaren garaian (1942-1945) Japoniako Ordu Estandarra (UTC+09:00) erabili zen. 

Gerra amaitu ostean ordu estandarra GMT+6:30ra mugitu zen berriro. Horrela jarraitu zuen ere independentziarekin, 1948an.

 Erreferentziak 

 Kanpo estekak 

Kategoria:Ordua herrialdearen arabera
Kategoria:Myanmarko geografia